নির্মলার পরনে বিহারের পদ্মশ্রী দুলারির মধুবনী শাড়ি

নয়াদিল্লি: আর কিছুক্ষণ পরই সংসদে বাজেট (Union Budget 2025) পেশ করবেন কেন্দ্রীয় অর্থমন্ত্রী নির্মলা সীতারমণ (Nirmala Sitharaman)। লাগাতার অষ্টমবারের মতো বাজেট পেশ করবেন কেন্দ্রীয় অর্থমন্ত্রী। শনিবার সকালে রাষ্ট্রপতি ভবনে রাষ্ট্রপতি দ্রৌপদী মুর্মুর সঙ্গে দেখা করার পরে সংসদে পৌঁছেছেন অর্থমন্ত্রী নির্মলা সীতারামন। শনিবার সকালে কেন্দ্রীয় বাজেট পেশ করার আগে ‘বহিখাতা’ ট্যাবলেট হাতে দেখা গেল অর্থমন্ত্রী নির্মলাকে। এবার নির্মলাকে সাদা ও সোনালি পাড়ের মধুবনী শাড়িতে দেখা গেল।

ইতিমধ্য়েই সংসদে পৌঁচ্ছে গিয়েছেন নির্মলা সীতারমণ। এবারের এবার বাজেটসজ্জায় কী শাড়ি পরলেন তিনি, সেদিকে নজর ছিল অনেকের। এদিন সংসদে ছোকার আগে নির্মলাকে দেখা গেল সাদা ও সোনালি পাড়ের মধুবনী শাড়ি। মধুবনী শিল্পের প্রতি সম্মান প্রদর্শনে এই সাজ কেন্দ্রীয় অর্থমন্ত্রীর। শাড়িটি বিহারের শিল্পী দুলারি দেবীর হাতে তৈরি। মধুবনী শিল্পকে আরও এগিয়ে নিয়ে যাওয়ার জন্য ২০২১ সালে পদ্মশ্রী সম্মান পেয়েছেন দুলারি দেবী। দুলারি দেবী বাজেট অধিবেশনে পরার জন্য এই শাড়িটি বিশেষভাবে তৈরি করেন।ওয়াকিবহাল মহলের একাংশের মতে, চলতি বছরেই বিহারে নির্বাচন। সম্ভবত সে কারণে মধুবনী শাড়ি বেছে নিয়েছেন নির্মলা।